शीर्षक: बावन वर्ष की हुईं रेखा\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
साँवली, भारी बदन की यह बच्ची फ़िल्मों की एक ग्लैमरस अदाकारा के तौर पर जानी जाएगी, इसका अंदाज़ा कोई नहीं लगा पाया था.

वर्ष 1970 में जब उन्होंने अपनी पहली हिंदी फ़िल्म सावन भादों में काम किया तो उनकी उम्र महज़ सोलह साल थी.

फ़िल्म देख कर बाहर निकल रहे दर्शकों और समीक्षकों ने एक स्वर में भविष्यवाणी की, हीरो नवीन निश्चल  बहुत आगे जाएँगे जबकि हीरोइन रेखा..? 



रेखा जब अमिताभ बच्चन के संपर्क में आईं तो जैसे उनका सोचने-समझने का नज़रिया ही बदल गया.

आदर्श बने अमिताभ

वह ख़ुद इस बात को मानती हैं और उनका कहना है कि एक सहकलाकार के रूप में अमिताभ ने उनके भीतर छिपे कलाकार को बाहर निकालने में बहुत मदद की.

रेखा ने अपने फ़िल्मी जीवन में कई महत्वपूर्ण भूमिकाएँ निभाईं लेकिन ख़ूबसूरत, मिस्टर नटवरलाल, मुक़द्दर का सिकंदर, ख़ून भरी मांग, उमराव जान और सिलसिला उनकी कुछ यादगार फ़िल्में कही जा सकती हैं.

ख़ूबसूरत और ख़ून भरी मांग के लिए उन्हें फ़िल्मफ़ेयर का सर्वश्रेष्ठ अभिनेत्री का पुरस्कार मिला और उमराव जान के लिए वह राष्ट्रीय पुरस्कार से सम्मानित की गईं.

रेखा ने सिर्फ़ अदाकारी में ही नए आयाम नहीं तय किए, उन्होंने अपनी शक्लो सूरत, चालढाल, पोशाक सभी पर ध्यान दिया और वह नई अभिनेत्रियों के लिए एक रोल मॉडेल बन गईं.

उनकी मिसाल हॉलीवुड की अभिनेत्री जेन फॉंडा से दी जाती है जो उम्र के छह दशक पार करने के बाद आज भी तरोताज़ा नज़र आती हैं.